সরকারি চাকরিতে ইস্তফা দিয়ে RG Kar-এর হুইসেল ব্লোয়ার হঠাৎ করেই বিজেপিতে

কলকাতা: সরকারি চাকরি থেকে ইস্তফা আরজি কর দুর্নীতি (RG Kar Corruption) নিয়ে প্রশ্ন তোলা আখতার আলির। স্বাস্থ্য দুর্নীতির বিরুদ্ধে লড়তে চান আখতার আলি (Akhtar Ali)। সরকারি চাকরি থেকে ইস্তফা দিতেই অনলাইনে বিজেপির সদস্যপদ গ্রহণ এই চিকিৎসকের আগামী দিনে বিজেপির তরফে সুযোগ পেলে নির্বাচন লড়ার ইচ্ছা আখতার আলির।সাম্প্রতিককালে রাজ্য বিজেপির এক পদাধিকারী সঙ্গে দেখাও করেছিলেন তিনি।

ডা. আখতার আলি আগে ছিলেন আরজি কর মেডিক্যাল কলেজ ও হাসপাতালে ডেপুটি সুপার। সেখানেই তিনি প্রকাশ্যে দুর্নীতির অভিযোগ তোলেন। তাঁর অভিযোগ, হাসপাতালের প্রশাসনিক স্তরে আর্থিক অনিয়ম এবং ভুয়ো বিল তৈরির ঘটনা ঘটছিল। আখতার আলির দাবি, দুর্নীতি নিয়ে মুখ খোলার পর থেকেই তাঁর বিরুদ্ধে সরকারি প্রতিহিংসা শুরু হয়। বদলির নির্দেশ জারি হয় তাঁর নামে। অবশেষে তিনি সরকারি চাকরি থেকেই ইস্তফা দেওয়ার সিদ্ধান্ত নেন। ইস্তফা দিয়ে তিনি বলেন, জানিয়েছেন, “সিস্টেমের মধ্যে থেকে দুর্নীতির বিরুদ্ধে লড়তে পারছি না। তাই আমি পদ ছাড়ার সিদ্ধান্ত নিয়েছি। স্বাস্থ্যক্ষেত্রে দুর্নীতির বিরুদ্ধে লড়াই এবং পড়ুয়াদের উপর যে অত্যাচার তার বিরুদ্ধে সরব হওয়া আমার নীতি।